CELEX: 62011CN0062
Language: sl
Date: 2011-02-10 00:00:00
Title: Zadeva C-62/11: Predlog za sprejetje predhodne odločbe, ki ga je vložilo Hessischen Landessozialgericht, Darmstadt (Nemčija) 10. februarja 2011 – Land Hessen, vertreten durch das Regierungspräsidium Gießen proti Florence Feyerbacher

14.5.2011   
            
            
               SL
            
            
               Uradni list Evropske unije
            
            
               C 145/7
            
         Predlog za sprejetje predhodne odločbe, ki ga je vložilo Hessischen Landessozialgericht, Darmstadt (Nemčija) 10. februarja 2011 – Land Hessen, vertreten durch das Regierungspräsidium Gießen proti Florence Feyerbacher
   (Zadeva C-62/11)
   2011/C 145/09
   Jezik postopka: nemščina
   
      Predložitveno sodišče
   
   Hessisches Landessozialgericht, Darmstadt
   
      Stranki v postopku v glavni stvari
   
   
      Tožeča stranka: Florence Feyerbacher,
   
      Tožena stranka: Dežela Hessen, ki jo zastopa Regierungspräsidium Gießen
   
      Vprašanja za predhodno odločanje
   
   
               1.
            
            
               Ali je Sporazum z dne 18. septembra 1998 med vlado Zvezne republike Nemčije in Evropsko centralno banko (ECB) o sedežu ECB (Sporazum o sedežu) del prava Unije, ki ima pri uporabi prednost pred nacionalnim pravom, ali gre za mednarodno pogodbo?
            
         
               2.
            
            
               Ali je treba člen 15 Sporazuma o sedežu v povezavi s členom 36 Statuta Evropskega sistema centralnih bank (ESCB) in ECB razlagati ozko, tako da je možnost uporabe nemškega socialnega prava – v katerem je urejena dajatev – za uslužbence ECB izključena le, če ECB uslužbencem v skladu s „pogoji za zaposlitev” plačuje primerljivo socialno dajatev?
            
         
               3.
            
            
               Če je odgovor na drugo vprašanje nikalen:
               
                           (a)
                        
                        
                           Ali je treba navedeni določbi razlagati tako, da nasprotujeta uporabi nacionalnega predpisa, ki pri odobritvi družinskih dajatev upošteva le načelo teritorialnosti?
                        
                     
                           (b)
                        
                        
                           Ali se preudarki Sodišča v zadevi Bosmann (C-352/06, ZOdl. 2008, str. I 3827, točke od 31 do 33) lahko uporabijo tudi v zvezi z uporabo navedenih določb? Ali člen 15 Sporazuma o sedežu v povezavi s členom 36 Statuta ESCB in ECB Zvezni republiki Nemčiji odvzema pristojnost, da uslužbencem ECB, ki prebivajo na njenem ozemlju, odobri družinske dajatve?